ข้อบังคับเจ้าพนักงานจราจรในเขตกรุงเทพมหานครข้อบังคับเจ้าพนักงานจราจรในเขตกรุงเทพมหานครว่าด้วยการห้ามหยุด หรือห้ามจอดรถทุกชนิดในซอยบุญช่วย, ถนนพิษณุโลก, ซอยวิภาวดี ๖๐ซอยนาวงประชาพัฒนา๒๑, ซอยงามวงศ์วาน ๕๒, ซอยรามคำแหง ๒๔, ๔๔ ถนนโชคชัย ๔ถนนนาคนิวาส, บริเวณศูนย์การค้าวรจักร, ตรอกโรงเลี้ยงเด็ก, ซอยจรัญสนิทวงศ์ ๘๙ และถนนลาดกระบังพ.ศ. ๒๕๕๔ ด้วย ปรากฏว่าปริมาณรถที่ใช้สัญจรในถนนหรือซอยต่าง ๆในเขตกรุงเทพมหานครมีอัตราเพิ่มขึ้นประกอบกับพื้นผิวการจราจรมีน้อยและสภาพการจราจรเปลี่ยนไปทำให้เกิดปัญหาการจราจรเพื่อความปลอดภัยและความสะดวกในการจราจรจึงจำเป็นต้องจัดระเบียบการจราจรในถนนหรือซอยต่างๆฉะนั้น อาศัยอำนาจตามความในมาตรา ๑๓๙ (๒)แห่งพระราชบัญญัติจราจรทางบก พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับจำกัดสิทธิเสรีภาพของบุคคล ซึ่งมาตรา๒๙ ประกอบกับ มาตรา ๓๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ผู้บัญชาการตำรวจนครบาลในฐานะเจ้าพนักงานจราจรในเขตกรุงเทพมหานคร ตามคำสั่งกระทรวงมหาดไทย ที่ ๓๘๗/๒๕๔๑ลงวันที่ ๑๔ สิงหาคม พ.ศ. ๒๕๔๑ จึงได้ออกข้อบังคับไว้ดังนี้ข้อ ๑ ข้อบังคับนี้เรียกว่า ข้อบังคับเจ้าพนักงานจราจรในเขตกรุงเทพมหานคร ว่าด้วยการห้ามหยุดหรือห้ามจอดรถทุกชนิดในซอยบุญช่วย ถนนพิษณุโลก ซอยวิภาวดี ๖๐ ซอยนาวงประชาพัฒนา ๒๑ซอยงามวงศ์วาน ๕๒ ซอยรามคำแหง ๒๔, ๔๔ ถนนโชคชัย ๔ ถนนนาคนิวาสบริเวณศูนย์การค้าวรจักร ตรอกโรงเลี้ยงเด็ก ซอยจรัญสนิทวงศ์ ๘๙ และถนนลาดกระบัง๒๕๕๔ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ห้ามหยุดห้ามจอดรถทุกชนิดตามเงื่อนไขในถนนหรือซอยต่าง ๆ ดังต่อไปนี้(๑) ห้ามจอดรถทุกชนิดทั้งสองฝั่งตลอดเวลาในซอยบุญช่วย ตั้งแต่เวลา๐๖.๐๐ นาฬิกา ถึงเวลา ๐๙.๐๐ นาฬิกา และ เวลา ๑๖.๐๐ นาฬิกา ถึงเวลา ๑๙.๐๐ นาฬิกา(๒)ห้ามหยุดหรือจอดรถทุกชนิดตลอดเวลาทั้งสองฝั่งบนถนนพิษณุโลกตั้งแต่แยกยมราชถึงแยกพาณิชยการยกเว้น บริเวณตั้งแต่ถนนพิษณุโลก ซอย ๑ ถึงแยกนางเลิ้ง ห้ามจอด ตั้งแต่เวลา ๐๕.๐๐นาฬิกา ถึงเวลา ๐๙.๐๐ นาฬิกา และ ๑๖.๐๐ นาฬิกา ถึงเวลา ๒๐.๐๐ นาฬิกา(๓) ห้ามจอดรถตลอดเวลาในซอยวิภาวดี ๖๐ตั้งแต่เชิงสะพานข้ามคลองบางบัว ถึงวงเวียนบัวบาน ทั้งนี้ การห้ามจอดให้เป็นไปตามแบบสลับวันคู่- วันคี่(๔) ห้ามหยุดหรือจอดรถตลอดเวลา ในซอยนาวงประชาพัฒนา ๒๑(ไม่รวมถึงถนนซอยแยกภายในซอยนาวงประชาพัฒนา ๒๑) ทั้งนี้ การห้ามจอดให้เป็นไปตามแบบสลับวันคู่- วันคี่(๕) ห้ามจอดรถทุกชนิด ตั้งแต่ปากซอยงามวงศ์วาน ๕๒ เข้าไปจนถึงแยก ๕ระยะทางประมาณ ๑๐๐ เมตร(๖) ห้ามจอดรถทุกชนิด ตั้งแต่เวลา ๐๖.๐๐ นาฬิกา ถึงเวลา ๐๘.๓๐ นาฬิกาและเวลา ๑๖.๐๐ นาฬิกา ถึงเวลา ๒๐.๐๐ นาฬิกา ในถนนลาดกระบัง (ตั้งแต่คลองตาพุกไปสิ้นสุดคลองหนองคา) ยกเว้นวันเสาร์ - อาทิตย์(๗) ห้ามจอดรถตลอดเวลาในซอยรามคำแหง ๒๔ (ซอยรื่นรมย์) ทั้งนี้ การห้ามจอดให้เป็นไปตามแบบสลับวันคู่- วันคี่(๘) ห้ามหยุดหรือจอดรถในซอยรามคำแหง ๔๔ ทั้งนี้ การห้ามจอดให้เป็นไปตามแบบสลับวันคู่- วันคี่(๙) ห้ามจอดรถตลอดเวลาในถนนโชคชัย ๔ ทั้งสองฝั่ง จากปากซอยเข้ามา ๕๐เมตร ต่อจากนั้นถึงแยก ๕ ห้ามจอดรถทั้งสองฝั่งตั้งแต่เวลา ๐๖.๐๐ นาฬิกา ถึงเวลา๐๙.๐๐ นาฬิกา และเวลา ๑๕.๐๐ นาฬิกา ถึง เวลา ๒๑.๐๐ นาฬิกา นอกเวลาห้ามจอดให้เป็นไปตามแบบสลับวันคู่ วันคี่ จากแยก ๕ ถึงสะพานคลองทรงกระเทียมห้ามจอดรถตลอดเวลาทั้งสองฝั่ง(๑๐) ห้ามจอดรถทั้งสองฝั่งตั้งแต่เวลา ๐๖.๐๐ นาฬิกา ถึง ๐๙.๐๐ นาฬิกาและเวลา ๑๕.๐๐ นาฬิกา ถึง เวลา ๒๑.๐๐ นาฬิกา จากสะพานคลองทรงกระเทียม ถึงแยก ๘๔(ซอยร่วมใจพัฒนา) ทั้งนี้นอกเวลาห้ามจอดให้เป็นไปตามแบบสลับวันคู่ - วันคี่(๑๑) ห้ามจอดรถตลอดเวลาทั้งสองฝั่งในถนนนาคนิวาสจากแยกนาคนิวาสตัดซอยสังคมสงเคราะห์เข้ามา ๕๐ เมตรต่อจากนั้นห้ามจอดรถทั้งสองฝั่งตั้งแต่เวลา ๐๖.๐๐ นาฬิกา ถึงเวลา ๐๙.๐๐ นาฬิกาและเวลา ๑๕.๐๐ นาฬิกา ถึง เวลา ๒๑.๐๐ นาฬิกา ทั้งนี้ นอกเวลาห้ามจอดให้เป็นไปตามแบบสลับวันคู่- วันคี่(๑๒) ห้ามจอดรถทุกชนิดตั้งแต่เวลา ๐๖.๐๐ นาฬิกา ถึงเวลา ๒๐.๐๐ นาฬิกาบริเวณศูนย์การค้าวรจักร(๑๓) ห้ามจอดรถทุกชนิดในวันคู่ - วันคี่ ภายในตรอกโรงเลี้ยงเด็กตั้งแต่เวลา ๐๖.๐๐ นาฬิกา ถึงเวลา ๒๐.๐๐ นาฬิกา(๑๔) ห้ามจอดรถตลอดเวลา ในซอยจรัญสนิทวงศ์ ๘๙(จากปากซอยเข้าไปถึงก่อนหมู่บ้านทาวเฮ้าส์บริเวณท้ายซอย) ทั้งนี้ การห้ามจอดให้เป็นไปตามแบบสลับวันคู่- วันคี่ประกาศณ วันที่ ๒๒ กันยายน พ.ศ. ๒๕๕๔พลตำรวจตรีภาณุ เกิดลาภผลรองผู้บัญชาการปฏิบัติราชการแทนผู้บัญชาการตำรวจนครบาลเจ้าพนักงานจราจรในเขตกรุงเทพมหานครปริยานุช/ผู้จัดทำ๙ พฤศจิกายน๒๕๕๔ชาญ/ผู้ตรวจ๑๖ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๓๐ ง/หน้า ๔๗/๒ พฤศจิกายน ๒๕๕๔